
Catan er i fare - sorte skyer trækker sammen over de fredelige catanere. Vilde barbarer, lokket til af Catans rigdomme, kommer sejlende for at overfalde landet.

Endnu er der tid til at undgå faren. Barbarernes hær svarer altid til antallet af byer i Catan. For at slå barbarhæren tilbage, må alle spilleres riddere være mindst lige så stærke som barbarerne.

Hvis det lykkes at besejre barbarerne, vil faren være udryddet midlertidigt. Er ridderne fra Catan derimod for svage, vil barbarerne overfalde en by. Den overfaldne by bliver plyndret og reduceret til et hus. 

Dette tab bliver altid tilført den spiller, der til Catans forsvar stillede færrest - eller slet ingen - riddere. Lad derfor være med at friste skæbnen og opstil riddere.

Foruden denne ydre fjende, kæmper spillerne om bygningen af tre metropoler. For at opbygge en metropol - der er 2 sejrspoints værd - skal spillerne udbygge deres byer.

Udbygningen af byerne er kun mulig ved hjælp af de nye kort handelsvarer. En spiller opnår kun handelsvarer for de byer, der grænser op til landskaberne bjerge, skov og eng. 

Hver spiller har fra begyndelsen 1 hus og 1 by. Når en spiller skal have udbytte fra en by, der grænser op til felterne bjerge, skov eller eng, modtager han kun 1 råstofkort. Til gengæld modtager han også 1 tilhørende handelsvarekort (se udbytteoversigt nedenfor).

Med mønter udbygger en spiller sin by i retning af politik (blå kort); papir muliggør udbygningen i retning af  videnskab (grønne kort); og stof muliggør udbygning i retning af handel (gule kort). En spiller (+2 sejrspoint) opnår en metropol, såsnart han som den første har gennemført det fjerde udbygningsniveau.

Med fremskridende byudbygning forøger en spiller sine chancer - gennem en passende kombination af den røde øjenterning og resultatterningen - for at komme til de nye udviklingskort, der giver en spiller væsentlig større mulighed for at gribe ind i spillet end tidligere.

Indstil jer derfor på et hårdt liv i Catan - og på et længere spil. Den spiller, der først får 13 sejrspoint har vundet!

Udbytteoversigt

Landskab/felt
Udbytte

Hvedemark
2 x hvede

Lerjord
2 x mursten

Bjerg
1 x malm

1x mønter

Skov
1 x træ

1 x papir

Eng
1 x får

1 x stof


OPBYGNING AF ØEN
(for det første spil)

Trods muligheden for forskellige oplægninger af øen, anbefaler vi at du i første spil benytter den oplægning, der er vist på første side af disse regler.

Derved sikrer du dig, at de råstofferne er til stede i rigelige mængder - især hvede.

· Sæt først rammen sammen. Sæt altid de dele sammen, der har det samme bogstav.

· Inden for rammen sætter du spilleplanen op efter startopstillingen: Landfelterne med numrene på og udenom havet. Sæt først det nye dobbelte havfelt med rutefelterne ind (til barbarernes skib).

· Til højre og venstre for det dobbelte felt indsætter du nu havfelterne således, at det skiftevis er hav-og havnefelter.

Note: Efter det første spil, kan du benytte den variable opstilling som i basisspillet. 

FORBEREDELSE

1. Disse basismaterialer fra basisspillet skal ikke benyttes: 


Udviklingskortene, oversigtskortene over opbygningspriser, pointkortet "Største riddermagt", 1 øjenterning.
2. Følgende materialer skal lægges op med det samme: 


· Råstofkortene lægges i fem bunker;

· de nye handelsvarer lægges i tre bunker. Læg mønterne under malm; papir under træ og stof under får;

· de nye udviklingskort handel (gul); politik (blå) og videnskab (grøn) blandes og lægges med bagsiden opad;

· de tre metropoler, de tilhørende papbrikker, den røde såvel som den hvide terning, resultatterningen, og "Længste vej" lægges ved siden af spillepladen;

· barbarskibet placeres på startfeltet (S).

3. Alle spillere vælger sig en farve og modtager: 


· 5 huse, 4 byer, 15 veje
· 6 riddere (2 almindelige, 2 stærke og 2 mægtige riddere)
· 3 bymure
· 1 bygningskalender til opbygningen af byer

4. Indsættelse af huse og byer:


· Spilleren med det højeste terningeslag starter med at sætte 1 hus og 1 vej ind efter samme princip som Settlers Basisspil. I fase 2 indsættes i stedet for et hus 1 by samt 1 vej. VIGTIGT: Sørg for at have tilgang til hvede og glem ikke, at kun tre af landskaberne giver handelsvareudbytte;

· hver spiller modtager råstofudbytte fra de felter hans by grænser op til;

· hver spiller lægger det øvrige materiale parat;

· hver spiller placerer sin bygningskalender med side 1 opad.

OVERBLIK OVER SPILFORLØBET

Den spiller, der sidst byggede en by, begynder. 

Spilleren har følgende to handlingsmuligheder:

a) 
Alle tre terninger kastes og spilleren meddeler 
· resultatet (resultatterningen)

· udbyttet af udviklingskort (rød terning)

· råstofudbyttet til alle spillere (begge terninger)

· handelsvareudbyttet (kun muligt ved byer)

b) 
Spilleren kan i vilkårlig rækkefølge 
1) handle med banken eller sine medspillere

2) bygge

-  veje, huse, byer og - som noget nyt - bymure

-  simple riddere og aktivere disse

-  sine byer om - ved hjælp af handelsvarer

Derudover gælder det, at spilleren i sin egen tur (efter terningenkastet)

· kan spille et udviklingskort eller

· udføre aktioner med sine ridder

VIGTIGT! 

Før terningenkastet kan kun kortet alkymist spilles. Før terningekastet kan man hverken bygge eller bytte.

SPILLEFORLØBET I DETALJER

Terningresultater

Efter at spilleren har kastet alle tre terninger, udføres resultaterne i følgende rækkefølge:

1a
Resultatterningen
· viser resultatterningen et skib, rykkes skibet et felt i pilens retning. Hvis skibet når det sidste felt (med øksen), lander barbarhæren i Catan. Spillerne skal have riddere aktiveret for at kunne slå barbarerne tilbage. For detaljer, se "Bekæmpelse af barbarhæren".

1b
Resultatterningen + den røde terning
· viser resultatteringen en byport, skal alle spillere tjekke, om de må trække et udviklingskort. For at få et udviklingskort skal spilleren have:

-  en byudbygning i den samme farve som byporten på terningen og

-  øjenantallet på terningen skal også være på byudviklingskortet.

· I rækkefølge med uret må de spillere, der opfylder disse to betingelser, tage det øverste udviklingskort af den farve, der er blevet slået. Ingen spiller må have flere end 4 udviklingskort liggende foran sig. For detaljer, se "Udviklingskort"

1c
Rød + hvid terning
· Som sædvanlig bestemmer terningernes øjne, hvilke felter, der giver udbytte. Et hus indbringer som tidligere 1 udbyttekort;

· en by indbringer 2 udbyttekort - eller 1 råstofkort og 1 handelsvare:

· fra lerjord fås 2 mursten

· fra agerjord fås 2 hvede

· fra bjerge fås 1 malm + 1 mønter

· fra skov fås en 1 træ  + 1 papir

· fra eng fås 1 får + 1 stof

De forskellige former for udbytte fremgår af udbytteoversigten på første side.
Handelsvarer tæller på lige fod som almindelige udbyttekort, når der slåes 7 (tyven).

2a 
Handel
Handelsmulighederne fra basisspillet gælder også for det nye spils handelsvarer: 

· Handelsvarer kan byttes indbyrdes mellem spillerne og i forholdet 4:1 med banken til en anden handelsvare eller et andet råstofkort. Råder man over en 3:1 havn, kan handelsvarer byttes i forholdet 3:1 til et råstofkort;

· omvendt kan råstofkort også byttes til handelsvarer (f.eks. 4 mursten til 1 handelsvare stof, eller hvis man har en   fårehavn 2 får til en stof;

· udviklingskort kan ikke handles.

2b
Byggeri
Som i basisspillet kan spillerne bygge veje, huse og byer, når det er deres tur - intet er forandret. Nye byggerier er:

Bymur
· Bygningen af en bymur koster 2 mursten og træpladen der symboliserer bymuren lægges ind under byen.

· Hvis der bliver slået 7, må ejeren af en bymur have to ekstra kort på hånden uden at skulle halvere sine kort (dvs. 9 kort).

· Mister en spiller sin by, mister han også sin bymur.

Riddere
· Riddere vises som små træplader. Den ene side viser et ridderhoved - den passive side. Passiv betyder, at ridderen endnu ikke kan gribe ind. Den anden side viser en jernhandske - det er den aktive side. Kun med denne side opad kan en ridder gribe ind i spillet. 

· Der er tre forskellige riddere; simple riddere, stærke riddere og mægtige riddere. På den passive side vises de ved forskellige hovedstørrelser, og på den aktive side ved antallet af jernhandsker.

Opstilling af riddere
· Den som vil opstille en ridder, må betale 1 malm og 1 får. Spilleren må nu indsætte en simpel ridder på spillepladen.

· Ridderen skal placeres med den passive side opad og på et ledigt kryds, hvortil mindst én af hans egne veje grænser op til. 

· En ridder kapper en vej over og forhindrer viderebygning.

Eksempel:
Rød spiller har fire kryds, hvor han kan stille en ridder. Hvis rød spiller sætter sin ridder på A, blokerer han for blå spiller. Kun rød spiller kan nu udbygge vejen. Hvis rød spiller placerer ridderen på B, kapper han blå spillers vej over.

Aktivering af ridder
· En spiller kan aktivere en ridder ved at betale 1 hvede (uagtet ridderens styrke). Dette gælder også for en ridder, der kun lige er blevet indsat i spillet. Ridderen vendes nu med den aktive side opad (jernhandsken).

· En spiller, der aktiverer en ridder, kan ikke indsætte denne ridder i en ridderaktion i indeværende tur.

Opgradering af ridder
· En simpel ridder kan opgraderes i samme tur han er skabt (eller senere). Ved betaling af 1 malm og 1 får opgraderes han til en stærk ridder. Den simple ridder fjernes fra spillepladen og erstattes med en stærk ridder. Riddere kan opgraderes både som aktive og passive.

· På samme måde kan en stærk ridder opgraderes til en mægtig ridder. Mægtige riddere kan først indsættes i spillet, når spilleren har bygget en fæstning (tredje byudbygning under politik/blå).

Udbygning af byer

En spiller kan udbygge sin by, hvis han er i besiddelse af handelsvarer. Hvis spilleren kun besidder én by, kan han stadigvæk udbygge inden for alle tre retninger (handel, politik, videnskab).

Byudbygningerne finder sted ved hjælp af bykalenderne. Bykalenderen viser på separate blokke de tre udbygningsretninger: Gul=handel; blå=politik; grøn=videnskab. Inden for hvert område er der fem udbygningstrin, altså fem blade i hver blok. Ved spillets start er blokkene lukkede - ingen af spillerne råder over byudbygninger.

· Den første udbygning inden for hver af de tre retninger koster altid én handelsvare. Hvert blad viser, hvilken handelsvare er påkrævet;

· hvis en spiller for eksempel betaler 1 kort med stof, må han bygge en markedsplads og vende det første blad inden for området handel. Bagsiden af det vendte blad viser udbygningen samt to røde terninger. De røde terninger angiver, ved hvilket slag spilleren opnår udviklingskort. Se afsnittet om udviklingskort;

· den anden udbygning inden for et område koster to handelsvarer, det tredje koster tre osv. Ved hver udbygning forbedrer spilleren sine chancer for at opnå udviklingskort (flere røde terninger);

· hvis en spiller har nået det tredje udbygningstrin, opnår han en betydelig fordel (står også i bykalenderen):

Laugshus:

Du kan nu bytte handelsvarer i forholdet 2:1.

Fæstning:

Du kan ny opgradere stærke riddere til mægtige riddere.

Akvædukt:
Du kan nu tage vælge et råstofkort, hvis du som følge af terningeslaget ikker får tildelt råstof. Undtaget er ved slaget 7.

Metropoler  (gule byporte)

· Den spiller, der først får bygget en bygning på fjerde trin inden for en af de tre retninger (bank, katedral eller teater), må sætte en metropolfigur på en af sine byer. For at vise, hvilken art metropol det drejer sig om, lægges en metropolbrik på det tilsvarende blad i bykalenderen. 


En by, der er udbygget til en metropol giver 4 sejrspoint - 2 for byen og 2 for metropolen.

· Der kan i alt bygges 3 metropoler: én for handel, én for politik og én for videnskab. En spiller, der besidder en metropol, kan kun miste denne, hvis en anden spiller når at bygge bygningen på femte trin inden for dette område før han selv gør det. En spiller har sikret sig metropolen definitivt, når spilleren er nået op på femte trin. En spiller kan godt bygge mere end én metropol, hvis han råder over nok byer og hvis han når det fjerde trin først.

· Hvis en spiller kun har én by, som han lige har udbygget til metropol, må han ikke gå længere end til tredje trin inden for de to andre områder. Det fjerde trin kan han først nå, når han har bygget yderligere en by.

Eksempel: En spiller besidder en politisk metropol, da han inden for området politik har bygget en katedral. En anden spiller bygger nu "Catans Råd" - og får nu den politiske metropol som han ikke kan miste i det videre spilforløb.
Udviklingskort

Udlevering af udviklingskort

Udleveringen af udviklingskort er tilknyttet betingelser:

· Spilleren skal have gennemført mindst én byudbygning - hans kalenderblad skal vise røde terninger. Ved første byudbygning fremkommer to røde terninger, ved den anden fremkommer tre osv. 

· Resultatterningen skal være af samme farve som spillerens byudbygning. Hvis en spiller har udbygget inden for alle tre farver, har han uanset farven som resultatterningen viser mulighed for udviklingskort. 

· Hvis der med den røde terning kastes et antal øjne som er vist på bykalenderen, så modtager alle de spillere, der opfylder betingelserne, et udviklingskort.

· Hvis flere spillere skal have udviklingskort trækkes fra bunken i urets rækkefølge.

Eksempel: Spiller A slår en sekser med den hvide terning, en 3'er med den røde terning og med resultatterningen en gul byport. Spiller B har allerede bygget et rådhus (politik,blå) og et stænderhus og må derfor, da der på bagsiden af bladet til hans bygningsværker er vist en 3'er, trække et gult udviklingskort.
Udspil af udviklinsgkort

Den spiller, hvis tur det er, må under sin tur udspille lige så mange af sine udviklingskort som han vil - men først efter at han har slået (undtagen Alkymisten).

Specielt:

· Sejrspoint vendes straks efter at de er trukket; de kan ikke afsløres af en spion.

· Ingen spiller må have mere end 4 udviklingskort (fraregnet de vendte pointkort) liggende foran sig. Hvis en spiller trækker et femte udviklingskort (og ikke kan komme af med det, fordi det eksempelvis ikke er hans tur), skal han straks lægge ét af kortene tilbage i bunken (nederst);

· Hvis den spiller, hvis tur det er, trækker et udviklingskort, kan han spille kortet med det samme;

· Spillerne kan IKKE handle med udviklingskort;

· Udviklingskort, der er spillet, lægges tilbage i bunken (nederst).

Ridderaktioner

Den spiller, hvis tur det er, må udføre 1 aktion med hver af sine aktiverede riddere efter han har slået. Efter aktionen vendes ridderen, så den får den passive side opad.

Spilleren kan mod betaling af 1 hvede straks aktivere ridderen igen, men han kan dog ikke lade ridderen udføre endnu en aktion i samme runde.

Placering
· Den spiller, hvis tur det er, kan indsætte riddere, som er blevet aktiverede i forrige runde. Følgende gør sig gældende: Begge kryds - udgangskrydset (hvor den aktiverede ridder står) og målkrydset (der hvor ridderen skal sættes hen) skal være forbundet af den samme vej; 

· et kryds kan kun besættes af én ridder;

· hvis en ridder er blevet flyttet, skal han gøres passiv;

· hvis en spiller vil bygge et hus på et kryds, hvor en af hans egne riddere står, må han først flytte ridderen hen  på et andet vejkryds på hans handelsvej. Hvis ridderen ikke kan flyttes (ingen frie kryds eller ridderen er ikke aktiveret) kan der ikke bygges på dette vejkryds.

Eksempel: Rød spiller kan placere sin aktiverede ridder (p.t. vejkryds A) hen på et af de markerede vejkryds. Ridderen kan ikke placeres på B eller C da disse kryds ikke er forbundet via veje med kryds A.

Placering og fordrivelse
· Den spiller, hvis tur det er, kan også placere sin ridder på et kryds, der allerede besættes af en anden ridder og derved fordrive denne ridder. Kun svagere riddere kan fordrives,

· ejeren af den fordrevne ridder skal i samme tur placere ridderen på et frit kryds på samme vejstrækning som han allerede stod på. Ridderens status forbliver den samme;

· er der intet frit kryds til den fordrevne ridder (på den samme vej) tages ridderen af spillepladen;

· man kan ikke fordrive egne riddere;

· efter placering og fordrivelse skal den angribende ridder gøres passiv (vendes om).

Eksempel: Rød spiller kan placere sin aktiverede ridder på det kryds, hvor Blå spiller har placeret sin ridder, da dette kryds også ligger på Rød spillers handelsvej og da Blå spillers ridder er svagere en Rød spillers ridder. Blå spiller må nu rykke sin fordrevne ridder hen på et andet kryds på hans handelsvej - kryds A eller B . Han vil ikke kunne flytte ridderen hen på kryds C.
Fordrivelse af tyven
En spiller kan med sin aktiverede ridder (uanset styrke) fordrive tyven, hvis denne står på et af de omkringliggende felter.

· Den fordrevne tyv placeres som ved spillets start  i ørkenen;

· efter fordrivelsen skal ridderen gøres passiv.

Eksempel: Rød spillers ridder kan fordrive tyven fra de grå felter. Desværre står tyven uden for ridderens rækkevidde. For at kunne fordrive tyven, må spilleren:

1) flytte ridderen hen på vejkryds A eller B og gøre ridderen passiv;

2) betale 1 hvede, hvorved ridderen igen aktiveres;

3) fordrive tyven, men først i næste runde.
Bekæmpelse af barbarhæren

Såsnart barbarskibet står på feltet med øksen (overfald) kommer det til kamp med Catans aktiverede riddere. 

· barbarhærens styrke modsvarer alle Catans byer (også metropoler). Det samlede sum svarer til barbarhærens styrke;

· Catans ridderstyrke afhænger af antallet af stålhandsker på de aktiverede riddere;

· uafhængig af sejr eller nederlag, skal alle riddere gøres passive efter kamp.

Barbarhæren vinder
Barbarerne vinder, hvis deres styrke er større end Catans ridderes styrke. Barbarhæren overfalder de byer, der tilhører den eller de spillere, der har bidraget med færrest eller ingen aktiverede riddere til forsvaret af Catan.

· Hvis en spiller kun råder over huse berøres han ikke af angrebet og taber intet. Metropoler berøres ligeledes ikke, da de altid er under beskyttelse;

· en spiller berøres kun negativt, hvis han har én eller flere byer. De enkelte spillere tæller antallet af deres aktiverede stålhandsker. Den spiller der har indsat det færreste antal stålhandsker, skal degradere én af sine byer til et hus. Hvis flere spillere har bidraget med lige lidt, mister de alle en by. I ekstreme tilfælde, hvis for eksempel ingen af spillerne har aktiveret en ridder, betyder det at alle spillere mister en by;

· hvis en by med bymur reduceres til hus, mister spilleren også bymuren;

· selvom en spiller har mistet sin by, beholder han stadigvæk sine byudbygninger og dermed muligheden for at få udviklingskort. Han må dog først foretage nye byudbygninger, når han igen råder over en by.

Eksempel: 

· Hanne, Gitte, CD og Carsten spiller;

· Carsten, CD og Hanne har alle aktiveret en simpel ridder, Gitte ingen. Derved har Catans riddere styrken 3. 

· CD og Carsten har hver 2 byer; Gitte har en metropol (men derudover ingen byer). Hanne råder kun over huse. Derved har barbarhæren styrken 5 (4 byer og 1 metropol);

· Barbarhæren vinder 5-3;

· CD og Carsten mister hver 1 by. Selvom Gitte ikke har aktiveret nogen ridder, rammes hun ikke, da hendes metropol er beskyttet. Hanne rammes heller ikke, da hun kun har huse.

Catans riddere vinder
Hvis Catans riddere er stærkere (i antal) eller mindst lige så stærke som barbarhæren, vinder ridderne. 

· Den spiller, der har bidraget med flest jernhandsker til sejren over barbarerne, får pointkortet "Catans redningsmand".

· Hvis to eller flere spillere har bidraget med lige mange riddere, må de alle trække et kort fra bunken af udviklingskort. Der bliver imidlertid ikke uddelt et pointkort.

Efter overfaldet placeres skibet igen på sit startfelt, hvorfra det igen begynder sin rejse mod Catan.

Den handlende

Den handlende kommer først i spil, når et udviklingskort med "den handlende" bliver spillet. Spilleren sætter figuren (den handlende) på et felt ved siden et af sine huse eller en af sine byer.  Spilleren kan nu bytte råstof fra dette felt i forholdet 2:1 så længe den handlende står på feltet. Den handlende kan kun flyttes, når et nyt kort med "den handlende" spilles.

Den handlende er 1 sejrspoint værd.

SLUTNIG PÅ SPILLET

Spillet ender, når en spiller har opnået 13 point.

Variationer

Fisepeter-reglen for erfarne nybyggere
Hvis man ønsker et mere taktisk spil, kan man prøve denne variation, der kun har én - men en særlig - ændring af reglerne:

Når barbarhæren er landet, forhandler spillerne i urets rækkefølge - startende med den spiller, hvis tur det er - om hvor mange riddere de hver især skal stille til rådighed til bekæmpelse af barbarhæren. 

TIP: En spiller kan bevidst nægte indsættelse af sine riddere for at lade barbarerne vinde og derved skade sine medspillere. Kun de, der har indsat riddere skal deaktivere dem efter kampen.

Søfarer-udvidelsen 

Oversættes når behovet opstår (
Oversat af Gitte Rüsz Hansen

